google/wiki40b huggingface dataset:
Olomoucký hrad

Olomoucký hrad je jeden z najvýznamnejších hradných areálov v Česku.
Nachádza sa na tzv. Václavskom (inak tiež Dómskom) pahorku v historickom centre Olomouca. Pôvodne boli v Olomouci dva hrady: tzv. „starý“ a „nový“. Ten starý sa nachádzal v mieste vily Primavesi.
Olomoucký hrad bol v roku 1962 spoločne s ďalšími pamiatkami na jeho území vyhlásený za národnú kultúrnu pamiatku (NKP) pod názvom Olomouc, areál Přemyslovského hradu.
Ulica vysokoškolákov

Priebeh

Ulica začína na križovatke ulíc Vojtecha Spanyola a Tajovského, pričom je plynulým pokračovaním Spanyolovej ulice, a končí na ulici Rosinská cesta. Vedie po západnom okraji sídliska Vlčince. Na ulici sa nachádzajú 3 kruhové objazdy, pričom sa uvažuje o výstavbe ďalších, keďže na ulici sa tvoria kolóny. Takisto existujú plány na plnohodnotné rozšírenie cesty na štvorpruhovú (keďže od budovy Europalace po križovatku s Rosinskou cestou má len dva pruhy).

Občianska vybavenosť

Na ulici sa nachádzajú obchodné centrá Atrium Dubeň, Obi (bývalý Baumax) či Nay elektrodom. Sú tu aj supermarkety Lidl a Kaufland, Mestská krytá plaváreň Žilina z roku 1963, čerpacie stanice Shell, OMV a Slovnaft, neštátne zdravotnícke zariadenie ŽILPO, druhá najvyššia žilinská budova Europalace, v ktorej sídli pošta a klientské centrum Ministerstva vnútra SR a vysokoškolské internáty Žilinskej univerzity.

MHD

Ulicou prechádzajú významné trolejbusové a autobusové linky MHD Žilina. Najväčšími zastávkami sú „Vysokoškolákov, plaváreň" pri Mestskej krytej plavárni (trolejbusové linky 1, 5 a 6 a autobusové linky č. 20 a 30) a „Fatranská" na dolnom konci ulice (trolejbusové linky č. 1, 4, 5, 7 a 14 a autobusové linky č. 20 a 30). Ďalšími zastávkami sú „Atrium Dubeň" pri obchodnom centre s rovnakým názvom (trolejbusová linka č. 6) a „Internátna" pri OC Dubeň (autobusová linka č. 30).
Voschod 1

Ciele letu

Po predchádzajúcich letoch úspešného programu Vostok bol urýchlene (z politických, prestížnych dôvodov) pripravený konštrukčnou kanceláriou Koroľova (predchodca dnešnej RKK Energija) nový typ lode pre viacčlennú posádku. Loď s hmotnosťou 5 320 kg a typovým označením 11F63 nebola vybavená záchranným systémom a let bol veľmi riskantný. Tomuto letu predchádzal nepilotovaný Kozmos 47, čo bola loď rovnakého typu.

Priebeh letu

Voschod 1 vyštartoval ráno 12. októbra 1964 o 07:30:01 svetového času (UTC) z kozmodrómu Bajkonur. Celý let trvajúci 24 hodín bol riadený automaticky bez zásahov kozmonautov, ktorí ho absolvovali bez skafandrov, v ľahkých športových oblekoch. Počas letu pociťovali nevoľnosť žalúdka z beztiažového stavu. Napriek tomu plnili pripravený program, t. j. fotografovali, pozorovali hviezdy aj polárnu žiaru nad Antarktídou. Leteli vo výške 177,5 – 408 km nad Zemou. Lekár Jegorov sa venoval sledovaniu svojich kolegov, odoberal im krv, meral činnosť mozgu a stav organizmu. Po 16 obletoch Zeme začala loď brzdiť a návratový modul s posádkou na padákoch pristál ráno 13. októbra 1964 o 07:47:04 UTC na území Kazachstanu severovýchodne od mesta Kustanaj.
Préaux (Indre)

Poloha

Obec má rozlohu 32,54 km². Najvyšší bod je položený 194 m n. m. a najnižší bod 124 m n. m.

Obyvateľstvo

Počet obyvateľov obce je 163 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Celles (Ariège)

Poloha

Obec má rozlohu 10,27 km². Najvyšší bod je položený 1 093 m n. m. a najnižší bod 470 m n. m.

Obyvateľstvo

Počet obyvateľov obce je 117 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rusyn FM

Vysielanie

Cieľovou skupinou rádia sú Rusíni na Slovensku i v zahraničí, ako aj všetci fanúšikovia rusínskej kultúry. Rádio vysiela okrem rusínskej hudby aj množstvo spravodajských i publicistických relácií. Aktualizovaný program vysielania je dostupný na stránke rádia.
Zakladateľom a súčasným riaditeľom rádia je Peter Štefaňák. Rádio patrí medzi najpočúvanejšie internetové rádiá. V rebríčku aplikácie radia.sk sa pravidelne drží v rámci prvej desiatky.

Poslanie

Hlavným cieľom rusyn FM je šíriť osvetu medzi Rusínmi a prebudiť v nich záujem o vlastnú kultúru i jazyk. Internetový priestor, v ktorom rusyn FM pôsobí, sa ukázal ako ideálne miesto i nástroj na pritiahnutie mladých ľudí z rusínskymi koreňmi, no aj ľudí, ktorí žijú v nerusínskych regiónoch a nemajú príležitosť počuť svoj rodný jazyk.

Dostupnosť

Rádio rusyn FM možno počúvať priamo na stránke rádia, alebo cez jeho vlastnú aplikáciu, dostupnú pre Androidy, iOS a Windows mobile, ale aj cez aplikácie Tap in radio, Tune IN, radia.sk, či v rámci ponuky Antik TV.
Palau-de-Cerdagne

Poloha

Obec má rozlohu 11,5 km². Najvyšší bod je položený 2 203 m n. m. a najnižší bod 1 151 m n. m.

Obyvateľstvo

Počet obyvateľov obce je 433 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montbenoît (obec)

Poloha

Obec má rozlohu 5,03 km². Najvyšší bod je položený 1 125 m n. m. a najnižší bod 762 m n. m.

Obyvateľstvo

Počet obyvateľov obce je 393 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kremnický potok

Kremnický potok alebo Rudnica je vodný tok na Pohroní, na území okresu Žiar nad Hronom. Je to pravostranný prítok Hrona, má dĺžku 21 km a je tokom III. rádu.

Prameň

Pramení v Kremnických vrchoch, v intraviláne obce Kremnické Bane v nadmorskej výške 784 m n. m. v blízkosti rozvodia medzi Váhom (pramenná oblasť rieky Turiec) a Hronom.
Vít Hejný

Vít Hejný (* 6. jún 1904, Litovel – † 26. máj 1977, Martin) bol slovenský pedagóg a matematik českého pôvodu.
Narodil sa 6. júna 1904 v Litovli. Po absolvovaní reálneho gymnázia v Litovli pôsobí ako učiteľ Národnej školy v Bouzove. Ďalej študuje Vysokú školu obchodnú v Prahe. V roku 1929 začína pôsobiť ako profesor obchodnej akadémie v Martine. Bol jedným z popredných budovateľov tejto obchodnej akadémie. Okrem pedagogickej práce na škole sa intenzívne venoval aj mimoškolskej činnosti – organizovaniu kultúrneho života v Martine. Na obchodnej akadémii pôsobil až do roku 1942, kedy bol za svoje protifašistické zmýšľanie preložený na Obchodnú akadémiu do Nitry. Zúčastnil sa ako dôstojník Slovenského národného povstania. Je držiteľom rádu Slovenského národného povstania II. triedy. Po potlačení SNP bol prepustený zo služby a za jeho neprítomnosti odsúdený na smrť. V roku 1945 odchádza pracovať do Prahy na Ministerstvo školstva a osvety. V roku 1948 v súvislosti s reorganizáciou Ministerstva školstva bol preložený na Obchodnú akadémiu v Prahe I, no na vlastnú žiadosť mu bolo umožnené vrátiť sa na Obchodnú akadémiu do Martina, kde pôsobil až do smrti. Okrem sústavnej pedagogickej práce sa venuje prednáškovej činnosti pre pedagógov a rodičov, prednáša psychológiu a psychologické problémy vyučovania matematiky, o ktoré bol mimoriadny záujem aj v Bratislave, v Nitre a v Košiciach. Jeho prednášky, pri ktorých využíval svoje dlhoročné pedagogické skúsenosti a bohaté vedomosti z oblasti psychológie, mali neopísateľnú atmosféru medzi prednášajúcim a poslucháčmi, o ktorých samozrejme nemal núdzu. Zorganizoval množstvo zaujímavých seminárov, na ktorých sa študovali psychologické problémy vyučovania matematiky. Tieto semináre viedol v Bratislave i v Košiciach. Zomrel 26. mája 1977 v Martine.
Hypománia

Hypománia (z gréckeho μανία = slov. šalieť, šialenstvo) znamená v psychiatrii psychický stav, ktorý sa vyznačuje submanickým syndrómom ("pod-manickým", menej než manickým). Emotivita má svoju reguláciu a nie je úplne riadená vedomím či psychogénnymi podnetmi, ale aj genetickými a neurogénnymi faktormi. Tento poznatok nadobúda svoj špecifický význam hlavne pri afektívnych poruchách (poruchách nálady), medzi ktoré sa hypománia ako patologická derivácia mánie pri zmiešaných afektívnych epizódach alebo pri bipolárnom cyklovaní, či pri cyklotýmii zaraďuje. Hypomanický syndróm sa teda vyznačuje chorobne povznesenou náladou, pri ktorej býva narušená súdnosť a kritičnosť (veľké sebavedomie a pod.), inokedy môže byť agitovaným stavom nálady, stavom iritácie a podráždenosti. Myšlienky a správanie sú konzistentné s náladovou situáciou. Psychotické príznaky, typické občas pre mániu, pri hypománii úplne absentujú.

Vzťah poruchy ku komplexným ochoreniam

Hypománia má ako patologický syndróm svoje špecifické miesto práve v klinickom obraze bipolárnej afektívnej poruchy I. a najmä II. typu, a taktiež pri cyklotýmii. Bipolárna porucha I. typu zahŕňa hypomanickú fázu väčšinou ako úvodné štádium do plného vyjadrenia mánie, alebo ako prechodné štádium z mánie do depresívnej fázy poruchy. Pri cyklotýmii je príznačná chronická porucha nálady, ktorá trvá najmenej dva roky a obsahuje tak periódy depresie, ako aj periódy hypománie. Depresia však nedosahuje hĺbku melancholického stupňa (ang. major depressive disorder), tobôž nie hĺbku psychotickej depresie. Pokiaľ je vyjadrená depresia melancholického stupňa, diagnostikuje sa bipolárna afektívna porucha II. typu, pri ktorej sa strieda melanchólia s hypomanickou epizódou. Ak sa stavy hypománie neliečia, môže sa syndróm vystupňovať až do mánie, ba možno až do psychotickej mánie, čím sa preukáže klinický obraz bipolárnej poruchy I. typu.

Liečba

Keďže sa hypomanický syndróm nevyskytuje bez spojitosti s cyklotýmiou alebo bipolárnou poruchou, klasifikuje sa ako perióda resp. fáza, ktorá sa zase po určitom čase vystrieda s afektívnym poklesom. Preto v psychofarmakoterapeutickej starostlivosti dominujú rovnaké lieky ako v prípade bipolárnej či cyklotýmickej poruchy, a to stabilizátory nálady, prípadne atypické antipsychotiká. Najčastejšie používanými stabilizátormi nálady sú valproát sodný, lítiove soli, karbamazepín, pričom niektoré zdroje uvádzajú význačnú efektivitu vysokých dávok omega 3 mastných kyselín z rýb. Svoje miesto majú aj anxiolytiká ako lieky proti úzkosti.
Veyrignac

Poloha

Obec má rozlohu 9,54 km². Najvyšší bod je položený 217 m n. m. a najnižší bod 60 m n. m.

Obyvateľstvo

Počet obyvateľov obce je 326 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Úrad priemyselného vlastníctva Slovenskej republiky

Úrad priemyselného vlastníctva Slovenskej republiky (skratka ÚPV SR) je ústredný orgán štátnej správy Slovenskej republiky pre oblasť priemyselného vlastníctva. 
Úlohou úradu je popri rozhodovaní o poskytovaní ochrany na vynálezy a technické riešenia, dizajny a označenia výrobkov a služieb poskytovať komplexné služby, týkajúce sa sprístupňovania patentových a známkových informácií, poskytovania metodicko-poradenskej činnosti pri práci s informáciami tohto druhu a vykonávania patentových a známkových rešerší.
Arzillières-Neuville

Poloha

Obec má rozlohu 12,23 km². Najvyšší bod je položený 161 m n. m. a najnižší bod 104 m n. m.

Obyvateľstvo

Počet obyvateľov obce je 364 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná námorná organizácia

História

Dohovor o vzniku medzinárodnej organizácie bol prijatý v Ženeve v roku 1948 a prvé zasadnutie IMO sa konalo v roku 1959. Od svojho vzniku sa organizácia zaoberala a zaoberá problematikou námornej dopravy, vrátane bezpečnosti, ochrany životného prostredia, námorného práva, technickej spolupráce a námornej bezpečnosti.
Saint-André-de-Sangonis

Poloha

Obec má rozlohu 19,6 km². Najvyšší bod je položený 122 m n. m. a najnižší bod 26 m n. m.

Obyvateľstvo

Počet obyvateľov obce je 5 469 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ondrej Moriš

Životopis

Pôsobil ako žandársky strážmajster v Turčianskych Tepliciach, kde nadviazal styky s antifašistami na Hlavnom veliteľstve žandárstva. Účastník protifašistického odboja a SNP. V bojoch pri Čremošnom bol ťažko zranený črepinami mínometného granátu do chrbta. V nemocnici v Banskej Bystrici zraneniu podľahol.
Smolník (okres Snina)

Smolník (maď. Újszomolnok) bola obec na Slovensku v okrese Snina. V roku 1980 bola vysídlená kvôli výstavbe Starinskej priehrady. Prvá písomná zmienka je z r. 1568. Pôvodne patrila k humenskému panstvu, neskôr viacerým rodinám. Z pôvodnej obce sa zachoval obecný cintorín a cintorín padlých vojakov v prvej svetovej vojne. Na mieste pôvodného kostola z roku 1898 stojí drevená kaplnka.
Le Bourg-d’Iré

Poloha

Obec má rozlohu 23,03 km². Najvyšší bod je položený 96 m n. m. a najnižší bod 27 m n. m.

Obyvateľstvo

Počet obyvateľov obce je 837 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
KNM-ER 42700

KNM-ER 42700 je nález lebky mladého dospelého jedinca z lokality Ileret (Koobi Fora) v Keni, asi z druhu Homo ergaster.
Nález pochádza z roku 2000. Nálezcom je Frederick Manthi. Vek je cca 1,55 mil. rokov. Formálne ho prvýkrát opísali Spoor et al. v roku 2007. Zaraďuje sa ako Homo erectus v širšom zmysle (tak napr. Spoor et al. 2007), Homo sp. (Baab 2008) či ako Homo ergaster. Nález vykazuje okrem znakov druhu Homo ergaster aj znaky, ktoré sa predtým považovali za typické pre ázijského Homo erectus, preto podľa niektorých názorov stiera rozdiely medzi tými dvoma (údajne samostatnými) druhmi.
V tej istej lokalite sa v tom istom roku našiel aj nález sánky KNM-ER 42703, ktorý Spoor et al. pripísali druhu Homo habilis (asi v širšom zmysle) ako vôbec najmladší nález tohto druhu (Treba dodať, že sánka je značke poškodená, takže je priradenie k druhu Homo habilis trochu sporné, a že Wood 2011 [zrejme] omylom uvádza, že nález bol priradený druhu Homo erectus). Podobné datovanie a lokalita nálezov KNM-ER 42700 a KNM-ER 42703 podľa Spoor et al. robia neplauzibilnými názory, podľa ktorých sa Homo erectus/ergaster vyvinul z druhu Homo habilis, keďže tieto dva druhy podľa týchto dvoch nálezov existovali dlhý čas paralelne.
Roháč (časopis)

Roháč bol prvý slovenskojazyčný satiristický týždenník. Prvýkrát vyšiel 1. apríla 1948 v Československu. V roku 1958 dosiahol jeho náklad na 100 tisíc výtlačkov týždenne.
Na jeho zrode a tvorbe sa podieľali Viktor Kubal, Klára Jarunková, Milan Vavro, Božena Hajdučíková-Plocháňová, Peter Petiška, Andrej Mišanek, Milan Kenda, Tomáš Janovic, Peter Gossányi. Neskôr tiež Fedor Vico, Vlado Javorský, František Mráz, Ľubo Radena, Ľubomír Kotrha, Vlado Pavlík, Fero Bojničan.
Philip Jones Griffiths

Život a dielo

Jones Griffiths sa narodil v Rhuddlane otcovi Jozefovi Griffithovi, ktorý dozeral na miestne prepravné služby v Londýne, Midlande a na škótsku železnicu a matke Catherine Jonesovej, zdravotnej sestre, ktorí mali doma malú kliniku. Vyštudoval farmáciu v Liverpoole a pracoval v Londýne v pobočke firmy Boots v londýnskej ulici Piccadilly ako nočný manažér a súčasne čiastočne pracoval ako fotograf pre Manchester Guardian.
Na jeho prvej fotografii bol jeho priateľ, a bola urobená fotoaparátom Brownie.
Jones Griffiths sa nikdy neoženil - hovoril, že je to „buržoázny“ pojem, že on mal iba „významné“ vzťahy, ktoré prežili Fenella Ferrato, Katherine Holden, Donna Ferrato a Heather Holden. On sám zomrel v Londýne na rakovinu 19. marca 2008.
Skoro po Griffithovej smrti napísal novinár John Pilger jeho synovi: „Nikdy som sa nestretol s cudzincom, ktorý sa tak múdro staral o Vietnamcov, o obyčajných ľudí..., ako Philip Jones Griffiths. Bol to najväčší fotograf a jeden z najlepších novinárov môjho života...“
Hierokles z Nysy

Hierokles alebo Hieroklés (starogr. Ἱεροκλῆς – Hierokles, iný prepis: Hieroklés) bol olympijský víťaz v roku 201.
Epigrafický nález (MDAI(A) 21 (1896) 113 no. 2., Adolf Wilhelm, "Beschlüsse Lesbischer Samothrakiasten,") objavený pri obci Mithymna na ostrove Lesbos uvádza, že Markos Aurélios Hierokles z Nysy (možno z Nysy v Kárii) dosiahol v neznámej disciplíne titul periodonikés (víťaz obehu), čo znamená, že sa počas olympiády presadil na všetkých celogréckych hrách (jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos, t. j. pravidelný obeh). Nápis okrem tejto informácie uvádza už len to, že bol čestným občanom mesta Tralles.
Hierokles si olympijské víťazstvo vybojoval pravdepodobne na 245. olympijských hrách v roku 201.
Laura Live World Tour 09

Informácie o albume

Pred uvedením albumu vyšiel 25. septembra singel Con la musica alla radio, ktorý sa nachádza na albume. 
CD verzia obsahuje 18 piesní (španielska 17), z ktorých 15 bolo nahraných v rôznych mestách po celom svete. Obsahuje aj 3 dovtedy nezverejnené piesne: Con la musica alla radio, Non sono lei a Casomai, ktoré boli nahrané počas zvukovej skúšky v São Paule (ich španielske verzie boli nahrané v Buenos Aires). DVD verzia obsahuje videá z koncertov World Tour 2009, 3 nové videoklipy, videá z ich výroby (making of) a Laurine darčeky (Laura gift).
Talianska verzia CD sa nahrávala v mestách: Barletta, Bergamo, Cagliari, Florencia, Miláno, Monza, Neapol, Palermo, Rím, Teramo, Turín, Verona, Barcelona, Brusel, Paríž, Helsinki, Locarno, Valletta, New York a São Paulo.
Španielska verzia CD sa nahrávala v mestách: Bergamo, Cagliari, Monza, Neapol, Palermo, Rím, Turín, Verona, Barcelona, Mexiko, Paríž, Helsinki, Hollywood, Los Angeles, Lima, Locarno, Madrid, New York, São Paulo, Santiago a Santo Domingo.
Jodid meďný

Využitie

Jodid meďný sa používa na detekciu elementárnej ortuti, ďalej sa používa pri organických syntézách. Podobne ako jodid strieborný je možné použiť jodid meďný na vyvolávanie dažďa. Táto látka totiž zvyšuje schopnosť vzdušnej vlhkosti tvoriť kvapky, poprípade kryštáliky. Jodid meďný sa používa ako katalyzátor pri priemyselnej výrobe nylonu.
Houlle

Poloha

Obec má rozlohu 6,52 km². Najvyšší bod je položený 96 m n. m. a najnižší bod 0 m n. m.

Obyvateľstvo

Počet obyvateľov obce je 950 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Silley-Amancey

Poloha

Obec má rozlohu 5,16 km². Najvyšší bod je položený 690 m n. m. a najnižší bod 470 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Éragny-sur-Epte

Poloha

Obec má rozlohu 8,53 km². Najvyšší bod je položený 124 m n. m. a najnižší bod 51 m n. m.

Obyvateľstvo

Počet obyvateľov obce je 586 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Germain-du-Pert

Poloha

Obec má rozlohu 6,03 km². Najvyšší bod je položený 40 m n. m. a najnižší bod 0 m n. m.

Obyvateľstvo

Počet obyvateľov obce je 170 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bessamorel

Poloha

Obec má rozlohu 7,37 km². Najvyšší bod je položený 1 137 m n. m. a najnižší bod 760 m n. m.

Obyvateľstvo

Počet obyvateľov obce je 408 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Status quo ante bellum

Výraz status quo ante bellum (resp. skrátene status quo ante) pochádza z latinčiny a znamená: "stav ako pred konfliktom". Znamená to, že žiadna zo strán nezískava ani nestráca svoje teritórium, ani žiadne ekonomické, alebo politické práva.
Zachovávanie statu quo je jedným zo základných znakov konzervatívnej politiky. Po vojne je možné určiť nové hranice podľa stavu, aký vznikol počas vojny, ale rovnako je možné dohodnúť sa na tom, že sa hranice vrátia do stavu pred vojnou. Taký stav sa označuje ako Status quo ante (bellum)
Longeville-en-Barrois

Poloha

Obec má rozlohu 15,44 km². Najvyšší bod je položený 337 m n. m. a najnižší bod 187 m n. m.

Obyvateľstvo

Počet obyvateľov obce je 1 185 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Župa (Česko-Slovensko)

Po vzniku Česko-Slovenska 28. októbra 1918 zostalo uhorské župné usporiadanie na Slovensku zachované, aj keď samotné župné úrady existovali so značne zmenenými právomocami.
Iverny

Poloha

Obec má rozlohu 1,76 km². Najvyšší bod je položený 123 m n. m. a najnižší bod 94 m n. m.

Obyvateľstvo

Počet obyvateľov obce je 585 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Michal Schüssler

Životopis

Člen zlatníckej rodiny, z ktorej pochádzali aj Andrej a Matej Schüsserovci. Od roku 1683 doložený ako majster, 1690-1692 cechmajster banskobystrického zlatníckeho cechu. Autor misky na šperky s cizelovaným kvetinovým vzorom. Naposledy doložený roku 1695.
Krymskí Góti

Krymskí Góti boli kmene, ktoré sa po migrácii z Gotlandu usadili na pobreží Čierneho mora, najmä v oblasti polostrova Krym. Krymskí Góti boli posledným známym a silným gótským etnikom.
Gótske kniežatstvo rozkladajúce sa okolo pevnosti Doros (dnešné mesto Mangup) pretrvalo po dlhé stáročia, kedy bolo vazalským územím najrôznejších mocných celkov : Byzancia, Chazari, Kipčakovia, Mongoli, Janovčania, a to až do 16. storočia, kedy sa definitívne stalo súčasťou krymského chanátu a neskôr Osmanskej ríše. Krymskí Góti boli potomkami Ostrogótov, už kedysi vytvorili na sever od Čierneho mora mocné kráľovstvo. Pod vedením Ermanaricha (prípadne Hermanaricha, "kráľa cnostných") však Ostrogóti nedokázali vzdorovať obrovskej presile kmeňov Hunov, ktoré viedol silný vodca Attila. Stali sa tak vazalmi Hunov, keď Huni obsadzovali ruské stepi, a to až do Attilovej smrti, kedy sa po revolte podarilo Ostrogótom znovunadobudnutia nezávislosti. Stretol ich však podobný osud, ako Hunov. Už nikdy nedokázali získať späť stratenú slávu.
Napriek svojmu árijskemu pôvodu, podľa vzoru ostatných gótských kmeňov, boli už v 6. storočí Krymskí Góti pravoslávni. V 8. storočí sa potom Jan Gótsky, pravoslávny biskup, neúspešne pokúsil vymaniť z područia Chazarskej nadvlády.
Mnoho z tunajších Gótov vedelo po grécky a mnoho negótských obyvateľov Byzancie sa v krymskom regióne zvanom Gothia, usadilo z príkazu vlády v Konštantínopole. Avšak krymská Gótčina je zrejmá z textov vytvorených v 15. storočia a gótske komunity tu prežívali ešte v neskorom 17. storočia, než boli deportované Katarínou Veľkou. Krymská Gótčina definitívne zmizla v 18. storočia.
Helvetios

Helvetios (51 Pegasi) je hviezda podobná Slnku vzdialená 47,9 ly alebo 14,7 pc od Slnka. Bola to prvá hviezda podobná Slnku, pri ktorej bola objavená planéta. Objav bol oznámený v roku 1995.
Objav exoplanéty bol oznámený 6. októbra 1995 Michaelom Mayorom a Didierom Quelozom  v časopise Nature. Planéta nazvaná 51 Pegasi b obieha veľmi blízko okolo svojej hviezdy, iba 7,5 milióna kilometrov. Podmienky na povrchu tejto planéty sú zničujúce, teplota dosahuje až 1300 stupňov Kelvina. Planéta je 2-3 krát väčšia ako Jupiter.
Samotná hviezda má zdanlivú magnitúdu 5,49 a teda je viditeľná zo Zeme s použitím ďalekohľadu alebo aj voľným okom za dobrým podmienok. 51 Pegasi je žltý trpaslík odhadovaného veku 7,5 miliardy rokov, teda o niečo staršia ako Slnko, je o 4 až 6% masívnejšia s väčším obsahom kovov a už pomerne malým obsahom nespáleného vodíka. Jej spektrálny typ je uvádzaný buď ako G2.5V alebo G4-5Va.
Uhádni číslo

Uhádni číslo je jednoduchá matematická hra.

Stratégia

Optimálnou stratégiou je metóda delenia zostávajúceho intervalu na polovicu, myslené číslo sa tak dá určite uhádnuť na n ťahov, kde n je najmenšia mocnina dvojky väčšia než maximálne dovolené číslo.
Šuriken

Šuriken (jap. 手裏剣 – rukou skrytá čepeľ) je tradičná japonská zbraň, ktorá slúži na vrhanie a niekedy na bodanie. Sú to malé ostré čepele vyrobené s najrôznejších každodenných materiálov, ako sú ihly, klince, nože, kovové podložky, mince alebo iné ploché kúsky kovu. Slúžili predovšetkým ako doplnková zbraň ku bežne používaným katanám (meč) alebo jari (kopija), hoci v bitke často hrali kľúčovú taktickú úlohu. Umenie hádzať šurikeny sa nazýva šuriken-džucu a vyučované bolo predovšetkým ako menej významná alebo lepšie povedané utajovanejšia časť osnov výuky bojových umení na slávnych školách ako Jagjú Rjú, Katori Šintó Rjú, Itto Rjú, Kukišin Rjú a Togakure Rjú. Najznámejšie druhy šurikenov sú bó šuriken (棒手裏剣), hira šuriken (平手裏剣) a šaken (車剣).
Genas

Poloha

Obec má rozlohu 23,84 km². Najvyšší bod je položený 263 m n. m. a najnižší bod 208 m n. m.

Obyvateľstvo

Počet obyvateľov obce je 11 994 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montmirail (Marne)

Poloha

Obec má rozlohu 48,82 km². Najvyšší bod je položený 224 m n. m. a najnižší bod 112 m n. m.

Obyvateľstvo

Počet obyvateľov obce je 3 793 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Esprit

Polohopis

Saint-Esprit má rozlohu 23,46 km².

Obyvateľstvo

Saint-Esprit má 9190 obyvateľov (2009).
Graf vývoja obyvateľstva:
Zdroje: INSEE